CELEX: C2006/212/13
Language: da
Date: 2006-09-02 00:00:00
Title: Sag C-154/05: Domstolens dom (Tredje Afdeling) af 6. juli 2006 — J.J. Kersbergen-Lap, D. Dams-Schipper mod Raad van Bestuur van het Uitvoeringsinstituut Werknemersverzekeringen (anmodning om præjudiciel afgørelse fra Rechtbank Amsterdam (Nederlandene)) (Social sikring af vandrende arbejdstagere — forordning (EØF) nr. 1408/71 — artikel 4, stk. 2a, artikel 10a, samt bilag IIa — særlige ikke-bidragspligtige ydelser — nederlandsk ydelse til handicappede unge — manglende mulighed for eksport)

2.9.2006   
            
            
               DA
            
            
               Den Europæiske Unions Tidende
            
            
               C 212/8
            
         Domstolens dom (Tredje Afdeling) af 6. juli 2006 — J.J. Kersbergen-Lap, D. Dams-Schipper mod Raad van Bestuur van het Uitvoeringsinstituut Werknemersverzekeringen (anmodning om præjudiciel afgørelse fra Rechtbank Amsterdam (Nederlandene))
   (Sag C-154/05) (1)
   
   (Social sikring af vandrende arbejdstagere - forordning (EØF) nr. 1408/71 - artikel 4, stk. 2a, artikel 10a, samt bilag IIa - særlige ikke-bidragspligtige ydelser - nederlandsk ydelse til handicappede unge - manglende mulighed for eksport)
   (2006/C 212/13)
   Processprog: nederlandsk
   Den forelæggende ret
   Rechtbank Amsterdam
   Parter i hovedsagen
   
      Sagsøgere: J.J. Kersbergen-Lap, D. Dams-Schipper
   
      Sagsøgt: Raad van Bestuur van het Uitvoeringsinstituut Werknemersverzekeringen
   Sagens genstand
   Præjudiciel — Rechtbank Amsterdam — fortolkning af artikel 4, stk. 2a, artikel 10a og bilag IIa i Rådets forordning(EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (EFT L 149, s. 2), som ændret ved Rådets forordning (EØF) nr. 1247/92 af 30. april 1992 (EFT L 136, s. 1) — særlige ikke-bidragspligtige ydelser — koordineringssystemet i henhold til artikel 10a i forordning nr. 1408/71 — anvendelsesområde — hvorvidt en ydelse til unge handicappede, som er anført i bilag IIa til forordning nr. 1408/71, er omfattet — berettigede uden bopæl i Nederlandene
   Konklusion
   En ydelse i henhold til lov af 24. april 1997 om hjælp ved uarbejdsdygtighed til handicappede unge (Wet arbeidsongeschiktheidsvoorziening jonggehandicapten) skal anses for en særlig ikke-bidragspligtig ydelse i den forstand, hvori udtrykket er anvendt i artikel 4, stk. 2a, i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, som ændret ved Rådets forordning (EF) nr. 307/1999 af 8. februar 1999, således at det kun er koordineringsreglen i denne forordnings artikel 10a, der skal anvendes, og at nævnte ydelse ikke kan udbetales til nogen, der er bosiddende andetsteds end i Nederlandene.
   
      (1)  EUT C 155 af 25.6.2005.